laion/Wikipedia-Exotic huggingface dataset:
סייפניים

סייפניים (שם מדעי: Recurvirostridae) היא משפחת עופות שוכני גדה מסדרת החופמאים, בעלי רגליים ארוכות ומקור חד, ארוך ודקיק שמזכיר צורת סיף ומכאן שמם. הסייפנים חיים במישורי חוף וביצות מלוחות ושולים עם מקורם יצורים קטנים כמו תולעים, רכיכות, חסילונים ודגים קטנים. על אף שהם עופות מים הם אינם נכנסים למים ואינם יודעים לשחות. זוהי משפחה קטנה יחסית ובה 12 מינים בשלושה סוגים: סוג תמירון (Himantopus) תמירון מצוי (Himantopus himantopus) תמירון לבן ראש (Himantopus leucocephalus) תמירון שחור צוואר (Himantopus mexicanus) תמירון הוואי (Himantopus knudseni) תמירון שחור (Himantopus novaezelandiae) סוג סייפן (Recurvirostra) סייפן עקוד (Recurvirostra avosetta) סייפן אמריקאי (Recurvirostra americana) סייפן אוסטרלי (Recurvirostra novaehollandiae) סייפן האנדים (Recurvirostra andina) סוג ומין יחיד תמירון מפוספס (Cladorhynchus leucocephalus) לישראל מגיעים המינים תמירון מצוי וסייפן עקוד. מדיה וקבצים בנושא סייפניים בוויקישיתוף סייפניים, באתר ITIS (באנגלית) סייפניים, באתר NCBI (באנגלית) סייפניים, באתר Animal Diversity Web (באנגלית) סייפניים, באתר האנציקלופדיה של החיים (באנגלית) סייפניים, באתר GBIF (באנגלית) סייפניים, באתר אנציקלופדיה בריטניקה (באנגלית)
קומה טכנית

קומה טכנית (מכונה גם קומת שירות או חלל טכני. באנגלית: Mechanical floor) היא קומה בבניין רב-קומות המיועדת למערכות בניין מכניות ואלקטרוניות המשרתות אותו. קומות אלו קיימות בבניינים גבוהים מודרניים ובפרט בגורדי השחקים הגבוהים בעולם ומתוכננות לפי כל ההיבטים המבניים, המכניים והאסתטיים. בעוד שבחלק מן המבנים קיימים חדרים טכניים, לרוב בקומת המרתף, בניינים גבוהים נדרשות קומות ייעודיות למטרה זו. מאחר שקומות אלו "מבזבזות" משטח המבנה אותו ניתן להשכיר, מנסים מהנדסים לצמצם את מספרן ככל הניתן. ככלל אצבע, בגורד שחקים דרושה קומה טכנית אחת על כל 10 קומות, אך היחס יכול להיות גדול יותר בתלות בבניין המתוכנן. קומות טכניות נמנות בדרך כלל במספר הקומות בבניין (כנדרש לפי תקנים מסוימים) אך ניתן לגשת אליהן אך ורק דרך מעליות שירות. במדינות רבות בעולם ממקמים קומה טכנית בקומה ה-13 בבניין כדי להימנע מבעיות שכירות באותה הקומה עקב אמונות טפלות (Triskaidekaphobia) הקשורות במספר 13. תקנות התכנון והבנייה בישראל מגדירות גובה מינימלי לקומה טכנית של 2.05 מטר. מדיה וקבצים בנושא קומה טכנית בוויקישיתוף Case studyfor Hong Kong's Central Plaza by the Department of Architecture ofHong Kong University, Energy Features section
הוקיים

הוקיים, או עופות גואן (שם מדעי: Cracidae) היא משפחת עופות דמויי תרנגולים, שמשויכים לסדרת התרנגולאים, אף שיש חוקרים המשייכים אותם לסדרה עצמאית. עופות אלו חיים רק בעולם החדש - בעיקר באמריקות המרכזית והדרומית, אך גם בדרום מקסיקו וארצות הברית. עופות טרופיים אלו חיים ביערות גשם באמריקה. הם נוטים לשהות בעיקר על הקרקע, בדומה לתרנגולים, ולרובם ציצת נוצות דמוית-כרבולת. על פי רוב, צבעם שחור למעט המקור. הגדול מבין ההוקיים, הוקו גדול, (Crax rubra) עשוי להגיע למשקל של 4 ק"ג. משפחה הוקיים (Cracidae) תת-משפחה Penelopinae מין יחיד הוקו הררי (Penelopina nigra) הוקו כהה (Chamaepetes) - בו 2 מינים. פנלופה (Penelope) - בה 15 מינים. מין יחיד הוקו מדולדל-חזה (Aburria aburri) הוקו הצינור (Pipile) - בו 4 מינים. צ'צ'לקה (Ortalis) - בו 12 מינים. תת-משפחה Oreophasinae מין יחיד - הוקו מקורנן (Oreophasis derbianus) תת-משפחה Cracinae מין יחיד - הוקו לילי (Nothocrax urumutum) הוקו (Crax) - בו 7 מינים. מיטו (Mitu) - בו 4 מינים. הוקו הקסדה (Pauxi) - בו 3 מינים. דגרתיליים פניניתיים מדיה וקבצים בנושא הוקיים בוויקישיתוף הוקיים, באתר creagrus הוקיים, באתר ITIS (באנגלית) הוקיים, באתר NCBI (באנגלית) הוקיים, באתר האנציקלופדיה של החיים (באנגלית) הוקיים, באתר GBIF (באנגלית)
זחילה

האם התכוונתם ל... תנועה בלא גפיים זחילה (דפורמציה) – בחומרים הנדסיים, נטייתם של חומרים מוצקים לנוע לאט ולעבור שינוי צורה איטי תחת השפעה של מאמץ קבוע (לא דינמי) זחילה (גאולוגיה) (אנ') – התקדמות איטית מטה של סלעים ואדמה על פני מדרון מתון זחלן רשת (רובוט חיפוש) – בוט או תוכנה שסורקת באופן אוטומטי ושיטתי את הרשת הכלל-עולמית (WWW)
מסיטיים

מסיטיים (שם מדעי: Mesitornithidae) היא משפחת עופות קרקע מסדרת המסיטאים (Mesitornithiformes) ובעבר השתייכו לסדרת העגוראים. הם חיים אך ורק באי מדגסקר שליד אפריקה. המשפחה הכוללת שלושה מינים בלבד, קרובה לעופות כמו יונים, קטות ולהואצין. בהמשך סווגה כחלק מסדרת העגוראים הכוללת את העגורים, אך כיום משייכים אותה לסדרה בפני עצמה. אלו הם עופות קטנים שנחקרו מעט החיים בשיחים קטנים במדגסקר, וטורפים חרקים קטנים. משפחה מסיטיים (Mesitornithidae) סוג מסיט (Mesitornis) מין מסיט חום (Mesitornis unicolor) מין מסיט לבן חזה (Mesitornis variegatus) סוג ומין יחיד מסיט תת־מדברי (Monias benschi) הפארק הלאומי מרוג'ג'י מדיה וקבצים בנושא מסיטיים בוויקישיתוף מסיטיים, באתר ITIS (באנגלית) מסיטיים, באתר NCBI (באנגלית) מסיטיים, באתר Animal Diversity Web (באנגלית) מסיטיים, באתר האנציקלופדיה של החיים (באנגלית) מסיטיים, באתר GBIF (באנגלית) מסיטיים, באתר אנציקלופדיה בריטניקה (באנגלית)
קיליאן פון שטיינר

קיליאן פון שטיינר (בגרמנית: ‏Kilian von Steiner‏Ⓘ‏;‏ 9 באוקטובר 1833 – 25 בספטמבר 1903) היה בנקאי ותעשיין יהודי-גרמני. נולד בשנת 1833 למשפחה יהודית מקהילת יהודי לאופהיים שבדרום גרמניה. למד היסטוריה, פילוסופיה ומשפטים באוניברסיטאות טיבינגן והיידלברג. בשנת 1859 החל לעבוד כעורך דין בהיילברון, והיה בין מייסדי המפלגה הליברלית הלאומית בשנת 1865. בשנת 1876 קיבל תואר דוקטור במשפטים. עם השנים הפך לדמות בכירה בעולם הבנקאות הגרמני, ואף ייסד מספר בנקים בממלכת וירטמברג. ממייסדי חברת הכימיקלים BASF בשנת 1873, חברת כלי השולחן WMF בשנת 1880, וחברת הרכב DMG בשנת 1890. בנוסף, היה חובב אומנות, וסייע לפתיחת מוזיאון פרידריך שילר בעיר מרבך בשנת 1890. בשנת 1891 קיבל אזרחות כבוד בבאד נידרנאו (Bad Niedernau), ובשנת 1895 קיבל תואר אצולה מוילהלם השני, מלך וירטמברג. נפטר בשטוטגרט בשנת 1903. Deutelmoser, Otto K. (2003), Kilian Steiner und die Württembergische Vereinsbank, Ostfildern: Thorbecke, ISBN 978-3-7995-5550-0 Diemer, Kurt (1979), Laupheim. Stadtgeschichte, Weißenhorn: Konrad, ISBN 3-87437-151-4 Schäll, Ernst (1993), "Kilian von Steiner; Bankier und Industrieller, Mäzen und Humanist", Schwäbische Heimat, 44: 4–11. Schenk, Georg (1976), Laupheim. Geschichte, Land und Leute, Weißenhorn: Konrad, ISBN 3-87437-136-0 Schönhagen, Benigna (1998), Kilian von Steiner und Laupheim : "Ja, es ist ein weiter Weg von der Judenschule bis hierher ...", Marbach am Neckar: Deutsche Schillergesellschaft, ISBN 3-929146-81-9 מדיה וקבצים בנושא קיליאן פון שטיינר בוויקישיתוף
מנספילד פארק (פירושונים)

האם התכוונתם ל... מנספילד פארק – רומן מאת ג'יין אוסטן מנספילד פארק (סדרה, 1983) – עיבוד לרומן בכיכובה של סילבסטרה לה טוזל מנספילד פארק (סרט, 1999) – סרט בריטי בכיכובה של פרנסס או'קונור מנספילד פארק (סרט, 2007) – סרט טלוויזיה בכיכובה של בילי פייפר מנספילד פארק (אופרה) – אופרה קאמרית משנת 2011 מאת ג'ונתן דאב ואלסדייר מידלטון
שרקרקיים

שרקרקיים (שם מדעי: Meropidae) הם משפחת עופות אוכלי חרקים מסדרת הכחלאים. השרקרקיים חיים ברחבי אפריקה ואסיה וכמה מינים חיים בדרום אירופה או באוסטרליה וגינאה החדשה. לישראל מגיעים המינים: שרקרק ירוק, שרקרק מצוי ושרקרק גמדי. השרקרקיים הם עופות צבעוניים בעלי מקור ארוך ודק, מותאם לתפיסה של חרקים מעופפים שונים. השרקרק הוא צייד מומחה של חרקים כולל דבורים וצרעות, אותן הוא משפשף כנגד ענף כדי להיפטר מהארס שלהן. השרקרקיים הם בין היצורים המעטים המאיימים על חרקים אלו. הם בונים את קינם בחורי סלעים שעל גדות נהרות. בישראל נצפו 4 שרקרקים במשפחת השרקרקיים ישנם שלושה סוגים. שני הראשונים הם סוגים גדולים שחיים ביערות באסיה. כל השאר שייכים לסוג שרקרק: סוג ומין יחיד שרקרק סגול-חזה (Meropogon forsteni) Nyctyornis שרקרק כחול-חזה (Nyctyornis athertoni) שרקרק אדום-פס (Nyctyornis amictus) שרקרק (Merops) - בו 24 מינים. מדיה וקבצים בנושא שרקרקיים בוויקישיתוף שרקרקיים, באתר ITIS (באנגלית) שרקרקיים, באתר NCBI (באנגלית) שרקרקיים, באתר Animal Diversity Web (באנגלית) שרקרקיים, באתר האנציקלופדיה של החיים (באנגלית) שרקרקיים, באתר GBIF (באנגלית) שרקרקיים, באתר אנציקלופדיה בריטניקה (באנגלית)
מחוזות רוד איילנד

במדינת רוד איילנד שבארצות הברית ישנם 5 מחוזות. רוד איילנד, יחד עם הוואי, נמצאת במקום השני מבחינת המדינות עם מספר המחוזות הקטן ביותר. היחידה שלה מספר מחוזות מועט יותר היא דלאוור, עם 3 מחוזות. הגדול שבמחוזות רוד איילנד הוא מחוז פרובידנס (1,060 קמ"ר), הקטן שבהם הוא מחוז בריסטול (62 קמ"ר), והמאוכלס שבהם הוא מחוז פרובידנס (כ-626,667 תושבים), ובו נמצאת גם עיר הבירה, פרובידנס. מדיה וקבצים בנושא מחוזות רוד איילנד בוויקישיתוף
תחמסיים

תחמסיים (שם מדעי: Caprimulgidae) הם משפחה של עופות מסדרת התחמסאים, עופות שפעילים בעיקר בלילה וצדים אז פרפרים, עשים ויתושים שונים. מאפייני המשפחה המרכזיים: מקור קטן אך פה גדול ועיניים גדולות - מותאמות לראייה לילית רגליים קצרות ואברות תעופה רחבות בכנפיים ובזנב פעילות וציד חרקים בעיקר בלילה יכולת הסוואה כשהם על הקרקע. צבעם מתמזג עם הסביבה ושעיניהם עצומות, הם נראים כמו חלק מהענף או מהקרקע. לישראל מגיעים המינים: תחמס אירופי (Caprimulgus europaeus), תחמס נובי (Caprimulgus nubicus) ותחמס מצרי (Caprimulgus aegyptius). תת-משפחה: Caprimulginae Antrostomus - בו 12 מינים. תחמס (Caprimulgus) - בו 40 מינים. Eleothreptus - בו 2 מינים. מין יחיד תחמס הצווארון (Gactornis enarratus). Hydropsalis - בו 4 מינים. מין יחיד תחמס ארך-זנב (Macropsalis forcipata). Nyctidromus - בו 2 מינים. Nyctiphrynus - בו 4 מינים. Nyctipolus - בו 2 מינים. סוג ומין יחיד תחמס נפוץ (Phalaenoptilus nuttallii). Setopagis - בו 4 מינים. Siphonorhis - בו 2 מינים. מין יחיד תחמס מטובע כנף (Systellura longirostris). Uropsalis - בו 2 מינים. מין יחיד תחמס חום (Veles binotatus). תת-משפחה: Chordeilinae Chordeiles - בו 6 מינים. Lurocalis - בו 2 מינים. Nyctiprogne - בו מינים. תת-משפחה: אירוסטופודים (Eurostopodinae) Eurostopodus - בו 7 מינים. Lyncornis - בו 2 מינים. מדיה וקבצים בנושא תחמסיים בוויקישיתוף תחמסיים, באתר אנציקלופדיה בריטניקה (באנגלית) תחמסיים, באתר ITIS (באנגלית) תחמסיים, באתר NCBI (באנגלית) תחמסיים, באתר האנציקלופדיה של החיים (באנגלית) תחמסיים, באתר GBIF (באנגלית)
מתז מים

מתז מים או ספרינקלר (באנגלית: Fire sprinkler או Sprinkler) הוא רכיב במערכת ספרינקלרים, המצויה בבניינים כחלק ממערכות בניין. רכיב זה מתוכנן להמטיר מים במצב בו הטמפרטורה בבניין עולה על הטמפרטורה שנקבעה עבורו מראש. כלומר, בעת שרפה המערכת מסייעת בכיבויה או לכל הפחות מאריכה את זמן המילוט מהבניין. במתז המים מורכבת אמפולה המכילה נוזל, החוסמת כדור שסותם את הצינור. בעת עליית הטמפרטורות מתפשט הנוזל ומפוצץ את האמפולה. עם ההתפוצצות משתחרר הכדור, ובעקבות כך נפתח הצינור, והמים מומטרים. צנרת מדיה וקבצים בנושא מתז מים בוויקישיתוף מידע על מתזי מים (ספרינקלרים) באתר הרשות הארצית לכבאות והצלה The Whys Behind FM Global Data Sheets 2-0 and 8-9 (אורכב 05.06.2014 ב Archive.today) A Historical Perspective on the Evolution of Storage Sprinkler Design(הקישור אינו פעיל) "Domestic and Residential Fire Sprinkler Information". אורכב מ-המקור ב-2014-03-25. נבדק ב-25 במרץ 2014. {{cite web}}: (עזרה) "Fire Sprinklers". Fire Sprinklers Scotland. אורכב מ-המקור ב-2018-07-15. נבדק ב-6 בפברואר 2013. {{cite web}}: (עזרה) "Industrial Fire sprinklers". Fire Safety Advice Centre. נבדק ב-6 בפברואר 2013. {{cite web}}: (עזרה)
מגדל צ'מפיון מוטורס

מגדל צ'מפיון מוטורס הוא גורד שחקים ברחוב ששת הימים בבני ברק שגובהו כ- 165.28 מטרים. עם חנוכתו בשנת 2013 הוא היה הבניין החמישי בגובהו בישראל. הבניין הוא חלק מאזור תעשייה BBC - בני ברק ביזנס סנטר. כיום המגדל הוא המגדל ה-18 בגובהו בישראל. לפני הקמת המגדל היה במגרש אולם תצוגה ומרכז שירות של חברת צ'מפיון מוטורס לכלי רכב של סקודה ואאודי. החל משנת 2009 הועברה פעילות צ'מפיון מוטורס לאתרים אחרים ובמקביל, הוקם מרכז שירות חדש של החברה בפתח תקווה. בעלת המגרש, חברת "אלייד נכסים", המחזיקה בצ'מפיון מוטורס, ביקשה להשביח את זכויות הבנייה שהתירו בניית מגדל בן 16 קומות, ובשנת 2011 אושרה תוכנית בניין עיר להקמת מגדל בן כ-39 קומות, כשנה לאחר התחלת עבודות הבנייה. היקף הבנייה בפרויקט עומד על כ-50,000 מטר רבוע, על מגרש של שמונה דונם. בבסיס המגדל נבנו חמש קומות חניה, אף שבמקור היו אמורות להיות שש קומות חנייה, כיוון שבקומה השישית נבנה גן עם צמחייה על חשבון השטחים המיועדים לחנייה. מעל קומות החניון וקומת הגן ישנן חמש קומות מסד ומעליהן נבנו 30 קומות משרדים בשטח ממוצע של 1,600 מטר רבוע. בנוסף לחמש קומות החנייה בבסיס הבניין נבנו שלוש קומות חנייה תת-קרקעיות. הבניין עוצב כך שנראה כאילו חלקו המערבי הלבן והרחב "מחבק" את חלקו המזרחי הצר והשחור. תוך כדי בניית המגדל בשנת 2011, רכשה חברת הביטוח "מגדל" שליש מהבעלות במגדל, תמורת 70 מיליון שקל, והפכה לשותפה בהמשך מימון בנייתו. בקומת הכניסה של הבניין נבנה מרכז מסחרי. נכון ל-2016, הוא מאכלס בית קפה אחד בלבד. (-3) - מפלס חנייה -3 (-2) - מפלס חנייה -2 (-1) - מפלס חנייה -1 E - לובי, מרכז מסחרי, אולמות תצוגה, קפה אילנס. 1 - מפלס חנייה +1 2 - מפלס חנייה +2 3 - מפלס חנייה +3 4 - מפלס חנייה +4 5 - מפלס חנייה +5 6 - קומת הגן קומות מסד 11 - 15 קומות משרדים 16 - 43. בין החברות הידועות שהמטה שלהן שוכן בקומות אלו היא חברת מיטב דש. קומה טכנית 44 המגדל בבניה, ספטמבר 2011 המגדל בבניה, מרץ 2012 המגדל בלילה, דצמבר 2013 המגדל ב-2014 מדיה וקבצים בנושא מגדל צ'מפיון מוטורס בוויקישיתוף מגדל צ'מפיון מוטורס, באתר BBC - בני ברק ביזנס סנטר מגדל צ'מפיון מוטורס, באתר גורדי השחקים העולמי (באנגלית) מידע אודות המגדל, מגזין דומוס מגדל צ'מפיון מוטורס, באתר www.bnei-brak.muni.il, על פי היתר מס' 19468 חתום מתאריך 15.3.2018 בארכיב המסמכים שבאתר ההנדסה של עיריית בני ברק בתוכנית בניין עיר בב/815 הותרה בנייה לגובה של עד 172.7 מטרים מעל גובה פני הים וגובה הקרקע עומד על כ-10 מטרים רז סמולסקי, מגדל רכשה שליש ממגדל צ'מפיון מוטורס בבני ברק ב-70 מיליון שקל, באתר TheMarker‏, 7 במרץ 2011
רוברט רובין

רוברט אדוארד רובין (באנגלית: Robert Edward Rubin;‏ נולד ב- 29 באוגוסט 1938) הוא עורך דין ובנקאי יהודי-אמריקאי, אשר כיהן כמזכיר האוצר ה-70 של ארצות הברית, תחת הנשיא ביל קלינטון. רובין נולד למשפחה יהודית בניו יורק, כבנם של סילביה (לבית סיידרמן) ואלכסנדר רובין. הוא עבר להתגורר במיאמי ביץ' בגיל צעיר וסיים שם את לימודיו התיכוניים. לאחר מכן למד כלכלה בהרווארד כשסיים תואר ראשון ב-1960, וכן תואר במשפטים באוניברסיטת ייל ב-1964. עם סיום לימודיו הצטרף למשרד עורכי דין בניו יורק. בשנת 1966 החל לעבוד בבנק ההשקעות גולדמן זקס, ובשנת 1971 נעשה לשותף בו. בשנת 1987 מונה לסגן מנכ"ל הבנק, ומשנת 1990 שימש כמנכ"ל הבנק במשותף עם סטפן פרידמן. בינואר 1993 מונה על ידי ביל קלינטון ליועץ הנשיא למדיניות כלכלית, ומקביל ניהל את המועצה הלאומית לכלכלה (NEC). בשנת 1995 מונה על ידי הנשיא ביל קלינטון למזכיר האוצר של ארצות הברית בקבינט של ממשלו. בזמן כהונתו כמזכיר האוצר, הוביל התמודדות עם מספר משברים פיננסיים בשווקים הבינלאומיים שאיימו על כלכלת ארצות הברית, כגון המשבר הפיננסי במקסיקו בשנת 1995 והמשבר הפיננסי בשוקי אסיה ואמריקה הלטינית בשנים 1998-1997, בשיתוף פעולה עם ראש הפדרל רזרב אלן גרינספן. ביולי 1999 הוחלף בתפקידו על ידי סגנו, הכלכלן לורנס סאמרס. בשנת 2001 הוענקה לו מדליית האזרחות הנשיאותית (Presidential Citizens Medal) על ידי הנשיא קלינטון, ובשנת 2002 מונה לחבר במועצת המנהלים של אוניברסיטת הרווארד. בין השנים 2007 ו- 2009 שימש כיושב ראש זמני של הבנק סיטיגרופ, לאחר ששימש כיועץ בכיר בו משנת 1999. בשנים 2009 - 2010 שימש רובין כאחד מיועציו הכלכליים של הנשיא ברק אובמה. רובין נשוי לג'ודית (לבית אוקסנברג) ואב לשניים. בנו ג'יימס נשוי לסופרת ובלוגרית גרטשן רובין. Clinton, Bill (2005). My Life. Vintage. ISBN 1-4000-3003-X. Rubin, Robert (2003). In An Uncertain World. Random House. ISBN 978-0-375-50585-0 Crony-Capitalists Fiddle While Main Street Burns: Crashing Citigroup - accessed 12-03-07 מדיה וקבצים בנושא רוברט רובין בוויקישיתוף אתר האינטרנט הרשמי של רוברט רובין רוברט רובין, סרטונים בערוץ היוטיוב רוברט רובין, ברשת החברתית Goodreads רוברט רובין, במסד הנתונים הקולנועיים IMDb (באנגלית) Interview with the BBC Op-Ed for The Wall Street Journal Op-Ed for the Financial Times Op-Ed for Newsweek Panel Discussion with The Washington Post
מלכודת נשר

מלכודת נשר (באנגלית: Eagle Trap) הוא ספר מאת הסופר והעיתונאי הבריטי ג'פרי ארצ'ר. עלילת הספר נפתחת בעת פעולת חילוץ כושלת של יחידת ה-SBS הבריטית בביירות בשנת 1992. כוח מן היחידה, אותו הוביל קפטן פיטר ברודריק מחיל הנחתים המלכותי, נכשל כאשר ניסה לחלץ את ריצ'רד ביקנל משבי ארגון פשע לבנוני במהלך תקיפה אווירית שנעשתה כהסחה לפעולה נהרגים ביקנל ואחיו של עבדול חביב, ראש הארגון. מונע משאיפה לנקמה פועל זה האחרון כדי להשיג נשק גרעיני במטרה לפוצץ את נושאת המטוסים הבריטית "נשר" משום שממנה המריאו המטוסים שתקפו בביירות. על סרן ברודריק המוצב בנושאת המטוסים, כמפקדה החדש של יחידת חיל הנחתים המלכותי בכוח המשימה כנגד סחר בסמים, מוטל לעוצרו. הספר "מלכודת נשר", באתר "סימניה". דף הספר, באתר "נוריתה". מלכודת נשר, באתר OCLC (באנגלית) ג'ופרי ארצ'ר, "מלכודת נשר", שלגי-רמדור, 1995, עמודים 12–28. ג'ופרי ארצ'ר, "מלכודת נשר", שלגי-רמדור, 1995, עמודים 39–44.
טופאק אמארו

טופאק אמארו (בקצ'ואה: Túpac Amaru, מילולית הנחש המלכותי, 1545–1572) הידוע לעיתים גם כטופאק אמארו הראשון (להבדילו מטופאק אמארו השני) היה המונרך (סאפה אינקה) האחרון של ממלכת וילקבמבה (המכונה גם מדינת נאו-אינקה), שריד של אימפריית האינקה שבירתה בווילקבמבה במזרח פרו של ימינו. הוא הוצא להורג על ידי הספרדים לאחר מרדף שנמשך חודשים ארוכים לאחר נפילת המעוז האחרון של מדינת נאו-אינקה. טופאק אמארו היה בנו של מאנקו אינקה יופאנקי, אחיו הצעיר של קיסר האינקה אטוואלפה. בשנת 1532 כבשו הספרדים את אימפריית האינקה, הוציאו להורג את אטוואלפה, ומינו את מאנקו אינקה יופאנקי כשליט בובה במקומו. אולם מאנקו אינקה יופאנקי נמלט מקוסקו הבירה, גייס צבא אינדיאנים והטיל מצור על חיל המצב הספרדי בקוסקו. הספרדים קיבלו תגבורת, ומאנקו אינקה יופאנקי נאלץ לסגת לווילקבמבה והכריז עליה כעל עיר הבירה של קיסרות אינקה חדשה. לקראת סוף שנת 1544, זמן קצר לפני לידתו של טופאק אמארו רצחו ספרדים, ששהו בקרב האינקה לאחר שמרדו בפיסארו, את מאנקו אינקה יופאנקי. בנו, סאיירי טופאק, עלה לשלטון, והוא הנהיג מדיניות פייסנית כלפי הספרדים והסכים להיטבל לנצרות. הוא מת בשנת 1561, ואחיו טיטו קוסי עלה לשלטון והמשיך באותה מדיניות. טיטו קוסי מת במפתיע (היו שטענו שהורעל) בשנת 1571, והותיר את הכס פנוי לאח השלישי והצעיר ביותר, טופאק אמארו. הספרדים, שלא ידעו על מות הקיסר, שלחו שני שגרירים לווילקבמבה לצורך משא ומתן, אך הם נרצחו על הגבול בידי קצין בצבא האינקה. כשהוא משתמש בעילה שהאינקה הפרו מוסכמה שאין לפגוע בשגרירים, הכריז המושל הספרדי של פרו, פרנסיסקו דה טולדו, מלחמה. האינקה ניהלו לוחמת גרילה, אולם לא יכלו לכוח המשותף של הספרדים ובעלי בריתם. הספרדים הטילו מצור על וילקבמבה. האינקה הגנו בחירוף נפש על העיר, אולם ב-24 ביוני 1572 נכנסו הספרדים לעיר והרסו אותה. הם גילו שהקיסר טופאק אמארו, יחד עם כמאה קרובי משפחה ומצביאים בכירים, הספיק להימלט. קבוצת הנמלטים התפלגה לכמה קבוצות כדי להקשות על המחפשים. הספרדים לכדו את רוב הנמלטים, אולם הקיסר הצליח להתחמק מהם. קבוצה של ארבעים לוחמי עלית נשלחה בעקבותיו, והם גילו שהקיסר הפליג במורד הנהר קאונקו אל מקום שנקרא מומורי. אולם הקיסר התקדם לאט מכיוון שאשתו הייתה בהיריון. הספרדים גילו אותם כאשר הם הדליקו מדורה כדי להתחמם. הם הבטיחו להם שלא יאונה להם כל רע אם ייכנעו, וכך הם עשו. הם הובלו חזרה אל הריסות וילקבמבה ומשם אל קוסקו. הספרדים ניסו לשכנע את טופאק אמארו להמיר את דתו, אולם הוא סירב ונגזר עליו עונש מוות בעריפת ראש. לא ברור האם טולדו חרג מסמכויותיו כאשר הורה לערוף את ראשו של הקיסר, או שמא מכיוון שטופאק אמארו מרד והרג שגרירים היה מותר לו לעשות זאת. הוא הוצא להורג בטקס המוני בקוסקו, בו השתתפו גם אינדיאנים רבים. על פי עדותו של כומר שנכח בטקס מילותיו האחרונות היו: "פאצ'ה קאמק, ראה איך אויבי שופכים את דמי!". מרידתו העניקה השראה למנהיגים אינדיאנים רבים לאורך ההיסטוריה, שהבולט שבהם היה טופאק אמארו השני. מדיה וקבצים בנושא טופאק אמארו בוויקישיתוף ביוגרפיה של טופאק אמארו (באנגלית) היסטוריה של וילקבמבה (בספרדית) בורא העולם במיתולוגיה של האינקה
סימני הזמן

סימני הזמן הוא אלבומו השביעי של הזמר משה פרץ אשר יצא לאור ב-11 במאי 2015. האלבום בושל באולפן הביתי של פרץ ובשיתופם של המעבדים הוותיקים תמיר צור, יעקב למאי וניצן קייקוב. אם זאת מלחמה: הסינגל הראשון שהוציא ב-19 בפברואר 2014 את הסינגל כתב נועם חורב והלחין לורן בינג'מין. תהיה מאושר: הסינגל השני של פרץ שיצא ב-24 ביוני 2014. שהוא כתב והלחין ועיבד את השיר בעצמו. סינגל מקפיץ, קצבי, משמח ואופטימי. גיבור של אמא: הסינגל השלישי של פרץ שיצא ב-18 בנובמבר 2014 בלדה חדשה, שיר תפילה של אם לבנה, שאת השיר כתב והלחין בעצמו. פרץ הקדיש את השיר להולדת בתו מיכאלה. ברצלונה: הסינגל הרביעי של פרץ שיצא ב-20 בינואר 2015 בלדת געגועים כואבת, את המילים כתבו דנה לפידות ואמה חנה לפידות. דנה לפידות גם הלחינה, ולעיבוד ולהפקה המוזיקלית אחראי תמיר צור. גם אם העולם יתהפך: הסינגל החמישי של פרץ שיצא ב-23 במרץ 2015, שיר בסגנון יווני שמח, שיר עידוד ושמחה. מילים פשוטות המשקפות את האמת של החיים. אח שלי: השיר השישי והאחרון לפני צאת האלבום של פרץ שיצא ב-19 באפריל 2015, שיר המרגש המוקדש לאחים השכולים של מבצע צוק איתן. השיר היה פרויקט משותף של פרץ ביחד עם "ידיעות אחרונות" דורון מדלי שכתב והלחין. מידע על האלבום סימני הזמן באתר MusicBrainz
טום יודול

תומאס סטיוארט "טום" יודול (באנגלית: Thomas Stewart "Tom" Udall; נולד ב-18 במאי 1948) הוא פוליטיקאי ודיפלומט אמריקאי, המכהן כשגריר ארצות הברית בניו זילנד ובסמואה. בשנים 2021-2009 כיהן כחבר הסנאט של ארצות הברית מטעם מדינת ניו מקסיקו, וקודם לכן הוסיף לייצג את מחוז הקונגרס השלישי של ניו מקסיקו בבית הנבחרים של ארצות הברית. יודול, חבר המפלגה הדמוקרטית, מונה לשירותו הדיפלומטי בידי נשיא ארצות הברית ג'ו ביידן, לאחר שהודיע על פרישה מהסנאט בבחירות 2020. יודול נולד בטוסון שבאריזונה, כבנם של ארמלי לנורה (לבית ווב) וסטיוארט יודול, מזכיר הפנים של ארצות הברית (1961-1969 תחת הנשיאים ג'ון פיצג'רלד קנדי ולינדון ג'ונסון). הוא למד בקולג' פרסקוט (Prescott College) וסיים עם תואר ראשון באומנות ב-1970. לאחר מכן המשיך ללימודי משפטים באוניברסיטת קיימברידג' שבאנגליה, שם סיים את לימודיו ב-1975. ב-1977 סיים תואר J.D במשפטים באוניברסיטת ניו מקסיקו, והוסמך כעורך דין. בהמשך התחמה כפרקליט שופט בבית משפט הפדרלי מן המחוז העשירי, והמשיך לשרת בתפקידים משפטיים שונים, בהם היה לעוזר התובע במחלקה לפשיעה וכיועץ בממשל ניו מקסיקו. בשנים 1982 ו-1988 התמודד יודול ללא הצלחה לבית הנבחרים של ארצות הברית. ב-1990 נבחר כתובע הכללי של ניו מקסיקו, ושירת בתפקיד זה עד שנת 1999. ב-1998 התמודד יודול בפעם השלישית לבית הנבחרים, והפעם גבר על יריבו הרפובליקני. הוא נבחר על תקן המחוז השלישי של ניו מקסיקו, המכסה את צפונה של המדינה ואת בירתה סנטה פה. הוא נבחר לארבע כהונות נוספות ושירת כחבר בית הנבחרים עד 2009. בנובמבר 2007 הכריז יודול על כוונתו להתמודד לסנאט, על מנת לרשת את מושבו של הסנאטור הרפובליקני המכהן, פיט דומיניצ'י. בנובמבר 2008, לאחר שזכה ללא התנגדות בפריימריז הדמוקרטים, הביס את יריבו הרפובליקני ברוב של 61% ממניין הקולות, ונבחר לסנאט. בנובמבר 2014 זכה לכהונה נוספת. במרץ 2019 הודיע כי לא יתמודד בבחירות לסנאט של ארצות הברית ב-2020. ב-16 ביולי 2021 הכריז נשיא ארצות הברית ג'ו ביידן על מינויו של יודול לשגריר ארצות הברית בניו זילנד ובסמואה. ב-22 בספטמבר אותה שנה התקיים שימוע בדבר המינוי בפני ועדת החוץ של הסנאט של ארצות הברית. ב-19 באוקטובר לאחר מכן המליצה הוועדה לשלוח את בחינת המינוי למליאת הסנאט, שאישרה בתורה את המינוי ב-26 באוקטובר 2021. ב-2 בדצמבר 2021 הגיש יודול את כתב האמנתו למושלת הכללית של ניו זילנד סינדי קירו, והחל את שליחותו בוולינגטון. את שירותו באפיה החל מאוחר יותר, כאשר הציג את כתב האמנתו לראש מדינת סמואה טואימאליפאנו ואלטואה סואלובי השני ב-17 בפברואר 2022. יודול נשוי לג'יל ואב לילדה. הם מתגוררים בסנטה פה. ליודול קרובי משפחה אחדים שמשרתים או ששירתו בקונגרס, בהם הסנאטור לשעבר מקולורדו, מארק יודול, שכיהן בתפקיד זה בשנים 2009–2015, והסנאטור הרפובליקני מייק לי מיוטה. אתר האינטרנט הרשמי של טום יודול (באנגלית) טום יודול, ברשת החברתית פייסבוק טום יודול, ברשת החברתית אקס (טוויטר) טום יודול, ברשת החברתית אינסטגרם טום יודול, סרטונים בערוץ היוטיוב טום יודול, באתר אנציקלופדיה בריטניקה (באנגלית) הדף של טום יודול בפייסבוק טום יודול, באתר המדריך הביוגרפי של הקונגרס של ארצות הברית (באנגלית) Sen. Tom Udall wins reelection in NM, 5 בנובמבר 2014 מייקל בלסמו, Biden picks former Sen. Tom Udall for New Zealand ambassador, באתר AP‏, 17 ביולי 2021 (באנגלית) לורה קלי, Flake, Cindy McCain among latest Biden ambassadors confirmed after delay, באתר The Hill‏, 26 באוקטובר 2021 (באנגלית) לוסי קריימר, US ambassador Tom Udall excited to be in New Zealand, ready to engage, באתר Stuff‏, 2 בדצמבר 2021 (באנגלית)